type: legislation

jurisdiction: Hungary

text:
79/2004. (V. 4.) FVM rendelete a vad védelméről, a vadgazdálkodásról, valamint a vadászatról szóló 1996. LV. törvény végrehajtásának szabályairól.
A vad védelméről, a vadgazdálkodásról, valamint a
vadászatról szóló 1996. évi LV. törvény (a továbbiakban:
Vtv.) 100. §-a (1) bekezdésének a) pontjában kapott felhatalmazás alapján — az érdekelt miniszterekkel egyetértésben — a következőket rendelem el:
(A Vtv. 1. §-ához) 1. § A Vtv. alkalmazásában vadászható állatfajok a következők (a továbbiakban: vad):
a) nagyvadfajok
Gímszarvas (Cervus elaphus),
Dámszarvas (Cervus dama),
Őz (Capreolus capreolus),
Muflon (Ovis gmelini musimon),
Vaddisznó (Sus scrofa),
Szikaszarvas — Japán szika (Cervus nippon nippon),
Dybowski szika (Cervus nippon hortulorum), és
ba) apróvadfajok
Mezei nyúl (Lepus europaeus),
Üregi nyúl (Oryctolagus cuniculus),
Fácán (Phasianus colchicus),
Fogoly (Perdix perdix),
Vetési lúd (Anser fabalis),
Nagylilik (Anser albifrons),
Tőkés réce (Anas platyrhynchos),
Böjti réce (Anas querquedula),
Csörgő réce (Anas crecca),
Barátréce (Aythya ferina),
Kerceréce (Bucephala clangula),
Szárcsa (Fulica atra),
Erdei szalonka (Scolopax rusticola),
Balkáni gerle (Streptopelia decaocto),
Örvös galamb (Columba palumbus),
bb) egyéb apróvadfajok
Házi görény (Mustela putorius),
Nyest (Martes foina),
Borz (Meles meles),
Róka (Vulpes vulpes),
Aranysakál (Canis aureus),
Pézsmapocok (Ondathra zibethicus),
Nyestkutya (Nyctereutes procyonoides),
Mosómedve (Procyon lotor),
Dolmányos varjú (Corvus corone cornix),
Szarka (Pica pica),
Szajkó (Garrulus glandarius).
(A Vtv. 6. §-ához) 2. § (1) A vadászatra jogosultak (a továbbiakban: jogosult)
hatósági nyilvántartásába társult vadászati jog gyakorlása
esetén a földtulajdonosok vadászati közösségét a Vtv. 12. §
(1) bekezdésének a) pontja szerinti képviselőjének feltüntetésével kell bejegyezni. A jogosult székhelyeként a földtulajdonosok vadászati közössége képviselője által megjelölt székhelyet, ennek hiányában a képviselője lakóhelyét
kell bejegyezni.
(2) A jogosultak hatósági nyilvántartásba vételére vonatkozó kérelem mintáját az 1. számú melléklet tartalmazza. A kérelemhez mellékelni kell:
a) a Vtv. 12. §-ában foglaltakról hozott határozatok
hitelesített példányát, továbbá a földtulajdonosok által
gyakorolt vadászati jog esetén a földtulajdonosok megállapodását a többlethasználati díj megfizetésének rendjéről,
feltételeiről, a vadászati jog haszonbérbe adása esetén a
haszonbérleti szerződést;
b) amennyiben a földtulajdonosi közösség vadászati jogát maga gyakorolja a vadászat helyi részletes rendjét rögzítő elfogadott szabályzat (a továbbiakban: helyi szabályzat) két tanúval hitelesített példányát;
c) a jogosult által a vadászterület meghatározott részére kötött bérvadászati szerződést;
d) a vadászterületen a teljes vadászati évben vadászni
jogosult vadászok névsorát, lakóhelyét és vadászjegyük
vagy — a legalább egy teljes vadászati évre szóló bérvadászati szerződés esetén — a vadászati engedélyük számát;
e) a földtulajdonosok vadászati közössége által elfogadott működési szabályzat két tanúval hitelesített példányát.
(3) A hatósági nyilvántartásban a (2) bekezdésben foglalt adatokat érintő változást a jogosult — harminc napon
belül — a vadászati hatóságnak köteles írásban bejelenteni.
(A Vtv. 8. §-ához) 3. § (1) A vadászterület kiterjedésének megállapításánál figyelmen kívül kell hagyni a Vtv. 8. § (2) bekezdésének b),
c) és e) pontja alkalmazásában a település külterületén
lévő az ingatlan-nyilvántartásban zártkerti ingatlanként
nyilvántartott ingatlant.
(2) A vadászati hatóság a földtulajdonos és a jogosult
közös kérelmére az (1) bekezdés szerinti külterületen lévő
ingatlant a vadászterület kiterjedésének megállapításánál
figyelembe vehető földterületnek minősítheti, amennyiben
az vadgazdálkodásra alkalmas.
(A Vtv. 9. §-ához) 4. § (1) A Vtv. 9. § (5)—(6) bekezdéseinek alkalmazásában
a vad elejtésének minősül annak megsebzése is, ha utánkereséssel terítékre kerül, vagy elhullottan fellelik.
(2) A Vtv. alkalmazásában a vadaskertben engedéllyel
tartott vadfaj egyede a jogosult tulajdonát képezi.
(A Vtv. 11. §-ához) 5. § A Magyar Állam önálló vadászati jogának haszonbérbe
adása esetén a nyilvános pályázatot országos szaklapban és
napilapban is meg kell hirdetni.
(A Vtv. 12. §-ához) 6. § (1) Társult vadászati jog esetén a vadászterület földtulajdonosainak közössége a Vtv. 12. §-ában foglaltak szerinti határozathozatal részletes eljárási szabályait, valamint a
tulajdonosi közösség működési szabályait — a (2)—(4) bekezdésben, valamint a 7. § (1)—(4) bekezdésben foglaltakra is figyelemmel — saját maga állapítja meg. A tulajdonosi
közösség működési szabályzatához a 2. számú melléklet
mintát tartalmaz.
(2) A vadászterülethez tartozó föld tulajdonosa,
amennyiben a határozathozatal alkalmával nem személyesen tesz jognyilatkozatot, képviseletéről a Ptk. 219—
223. §-aiban foglaltaknak megfelelően kiállított olyan írásbeli meghatalmazás útján gondoskodhat, amelyből megállapítható a tulajdonos neve, tulajdoni hányada — ideértve
a részarány AK értékét is —, a képviselő személye, a termőföld helyrajzi száma, valamint annak területe hektárban. E rendelkezést a Magyar Állam földtulajdona esetén
a tulajdonosi jogokat gyakorló szerv nevében eljáró személyre is alkalmazni kell.
(3) A Vtv. alkalmazásában a vadászterületnek minősülő
ingatlan tulajdonjoga igazolásaként el kell fogadni:
a) az ingatlan tulajdoni lapjának hiteles másolatát;
b) az ingatlan széljegyzettel ellátott tulajdoni lapja ese
tén a tulajdon bejegyzése alapjául szolgáló okirat eredeti
vagy közjegyzővel hitelesített másolati példányát (mindkét
esetben a benyújtást a földhivatal az okiratokon igazolta);
c) az ingatlan tulajdonjogának földhivatali bejegyzéséről szóló határozat eredeti vagy közjegyző által hitelesített
példányát;
d) a kárpótlási árverés során készült árverési jegyzőkönyvet vagy közjegyző által hitelesített példányát, valamint
e) az illetékes megyei földművelésügyi hivatal által hozott részarány-kiadási határozatot.
(4) A települési önkormányzat jegyzőjére — amennyiben a tulajdonosok törvényes képviselőjeként jár el — a
(3) bekezdésben foglaltakat nem kell alkalmazni.
(5) A vadászati közösséghez tartozó föld tulajdonjogának első alkalommal történő igazolását mindaddig el kell
fogadni, amíg a változást a (3) bekezdés a)—e) pontjaiban
felsorolt igazolások bármelyikével bejelentették.
7. § (1) Társult vadászati jog gyakorlása esetén a vadászati
közösség döntése alapján a közösség nem vadászó földtulajdonos tagjait többlethasználati díj illeti meg, ami a vadászterületen vadászatot gyakorló vadászó tulajdonostársak terhére állapítható meg. A használati viszonyok részletes szabályait — a működési szabályzat mellékleteként —
írásbeli szerződésbe (megállapodás) kell foglalni.
(2) A vadászati közösség —, illetve a képviselője —
működése során felhasználható közös költség mértékét a
vadászati jog gyakorlása vagy hasznosítása feltételei között, az éves költségvetésben előzetesen rögzíteni kell.
(3) A földtulajdonosok által nem igényelt haszonbérleti
vagy többlethasználati díj részének felhasználásáról a tulajdonosi közösség — az igény érvényesítésére vonatkozó
elévülés szabályaira is figyelemmel — határozatban rendelkezhet. A vadászati közösség megszűnésekor a tulajdonosoknak dönteniük kell a működésük során közös tulajdonukba került javak teljes körű felhasználásáról, illetve a
közösséggel szemben esetlegesen fennálló követelés megosztásáról is.
8. § (1) A települési önkormányzat jegyzője jár el törvényes
képviselőként azon a Vtv. alapján vadászterületnek minősülő, de nem a Magyar Állam tulajdonát képező földek
tulajdonosai nevében, akik
a) a kialakítandó vadászterületen egyenként harminc
hektárnál kisebb földtulajdonnal rendelkeznek, és e képviseletükkel más természetes vagy jogi személyt nem bíztak meg,
b) a kialakítandó vadászterületen harminc hektárnál
nagyobb földtulajdonnal rendelkeznek, de a határozathozatalon nem jelentek meg, és képviseletükről sem gondoskodtak.
(2) Azon földtulajdonosok, akik a kialakítandó vadászterületen egyenként harminc hektárnál kisebb földtulajdonnal rendelkeznek, képviseletük ellátására legalább harminchektáronként egy közös képviselőt bízhatnak meg.
(3) Vadászterületnek minősülő ingatlan esetében akár
tulajdonosként, akár képviselőként csak egy személy, és
csak egy vadászterülethez tartozásról tehet jognyilatkozatot. Ha az ingatlannak több tulajdonosa van, a tulajdonostársak képviseletükről tulajdoni hányaduk arányában számított szótöbbséggel határoznak. E rendelkezést megfelelően alkalmazni kell a törvényes képviselőként eljáró települési önkormányzat jegyzőjére is.
(4) A tulajdonosi vagy képviseleti jogosultság igazolását
a kialakítandó vadászterület tulajdonosi közösségének
bármely tagja kérheti. A határozathozatal során ez a jog a
törvényes képviseleti jogában eljáró települési önkormányzat jegyzőjét is megilleti.
9. § (1) A Vtv. 12. §-ában foglaltak szerinti határozatképesség megállapításához a vadászterület tulajdonosi közösségének jegyzőkönyveznie kell, hogy tulajdonosként, továbbá a tulajdonos képviselőjeként
a) ki, és — településenkénti megoszlásban — mekkora
területtel vesz részt,
b) a kialakítandó vadászterület egészéhez — és ezen
belül is településenként — viszonyítottan e tulajdonosok
vagy képviselők milyen arányt képviselnek.
(2) A határozathozatal során a települési önkormányzat
jegyzője olyan szavazati hányaddal rendelkezik, mint ahogyan az (1) bekezdés alapján megállapított terület aránylik
a kialakítandó vadászterület egészéhez. Az így megállapított tulajdoni aránynál a Magyar Állam tulajdoni hányada
nem vehető figyelembe.
(3) A vadászterület földtulajdonosai számára a földtulajdonosi közösség képviselőjének is lehetővé kell tenni
azt, hogy az őket érintő kérdésekben felvilágosítást kapjanak, továbbá az iratokba betekinthessenek.
(4) A földtulajdonosok gyűlésén megállapított képviseleti jogosultság vagy tulajdoni arány vitatása esetén a Vtv.
14. § (4) bekezdésének b) pontja szerint kell eljárni.
(A Vtv. 13. §-ához) 10. § Bérvadászati szerződés a jogosult által felajánlott meghatározott mennyiségű és minőségű vad elejtésén kívül a
vadászterület meghatározott részére vonatkozó vadászati
tevékenységre is köthető. A bérvadászati szerződés megkötése nem érinti a jogosultnak a Vtv. II—IV. és VI. fejezetében foglalt, a vad és élőhelyének védelmével, a vadgaz
dálkodással, a vadászattal és azok teljesítésével kapcsolatos törvényben előírt kötelezettségét és felelősségét.
11. § (1) Társult vadászati jog esetén a Vtv. 13. § (3) bekezdésében előírt okirat nyilvántartásba vételére irányuló kérelem esetében a vadászati hatóság a bejegyzés teljesítéséhez
vizsgálja, hogy
a) a gyűlést az arra jogosult személy, illetve személyek
hívták-e össze,
b) a hirdetmény megfelel-e a Vtv. 14. § (1)—(2) bekezdéseiben foglalt követelményeknek,
c) a gyűlés a meghirdetett napirendek szerint hozta-e
meg döntését,
egyéb kérdésekben a földtulajdonosoknak a Vtv. 14. §
(4) bekezdésének b) pontjában foglaltak szerint kell eljárni.
(2) A képviselő — a vadászati hatóságnál történő közzététel kivételével — a Vtv. 14. §-ában meghatározott módon köteles minden alkalommal hirdetményben tájékoztatást közzétenni a földtulajdonosi kifizetések idejéről, helyéről és módjáról, továbbá legkésőbb tizenöt napon belül
a földtulajdonosok vadászati közösségének gyűlésén hozott határozatokról.
(3) A földtulajdonosok vadászati közösségének képviselője — a Vtv. 14. §-ában meghatározott hirdetményi
úton — köteles a földtulajdonosok vadászati közösségének gyűlését összehívni
a) a működési szabályzatban a pénzügyi beszámolásra
meghatározott időszakonként, az éves költségvetés megállapításának, illetve a vadászati közösség működését lezáró pénzügyi beszámolónak a megtárgyalására;
b) minden olyan esetben, amikor a földtulajdonosok
vadászati közösségének képviseletében olyan intézkedés
válik szükségessé, amely meghaladná a működési szabályzatban, illetve a tulajdonosok korábbi határozataiban foglaltakat;
c) a földtulajdonosok vadászati közösségének megszűnése időpontját legalább hatvan nappal megelőzően;
d) amennyiben azt a földtulajdonosok Vtv. 12. §-ában
foglaltak szerint számított egyharmada kezdeményezi.
(4) Haszonbérlet esetén a jogosult köteles a haszonbérleti díjat — az általuk közösen meghatározott módon és
rendben — a földtulajdonosok vadászati közössége képviselőjének — eltérő megállapodás hiányában — évente
megfizetni.
(A Vtv. 14. §-ához) 12. § (1) A Vtv. 12. §-ában foglaltakról — a kifüggesztett
hirdetménnyel összehívott módon — a vadászterület tulaj
donosi közösségének akkor is határoznia kell, ha egy természetes vagy jogi személy — ideértve a Magyar Állam
képviseletében eljáró személyt is — a vadászterület több
mint felének képviseleti jogával rendelkezik.
(2) A hirdetmény kifüggesztésének időtartamába a kifüggesztés, illetve a levétel napja nem számítható be.
13. § (1) A Vtv. 14. § (6) bekezdésében foglaltak szerint a
képviselő köteles az egyes földtulajdonosok tulajdoni hányadairól nyilvántartást készíteni, és a vadászati jogból a
tulajdonosokra eső terhet, illetve hasznot a nyilvántartás
szerint megosztani, illetve eltérő megállapodás hiányában
évente megfizetni.
(2) A megválasztott képviselő a földtulajdonosok vadászati közösségével való elszámolási kötelezettségét — eltérő megállapodás hiányában — évente a földtulajdonosi
gyűlés elé terjesztett pénzügyi beszámolójával teljesíti. A
beszámolót a közösség határozattal fogadja el.
(A Vtv. 16. §-ához) 14. § A Vtv. alkalmazásában vadgazdálkodási létesítménynek, berendezésnek minősülnek a következők: a vadászterületen mesterségesen létesített vadetető és dagonya,
takarmánytároló, sózó, vaditató, épített les, vadaskerti kerítés, épített vadbefogó, vadkárelhárítást szolgáló kerítés
és más műszaki létesítmény, apróvad tenyésztésére szolgáló létesítmény, amennyiben azok megfelelnek a műszaki és
biztonsági követelményeknek.
(A Vtv. 17. §-ához) 15. § (1) A vadászati jog haszonbérletére kötött szerződésben
a vadállomány faj- és darabszámát — a felek eltérő megállapodásának hiányában — a tárgyévet megelőző két év
statisztikai adatai alapján kell megbecsülni.
(2) Ha a haszonbérleti szerződés időtartama alatt a haszonbérlő jogutód nélkül megszűnik, a földtulajdonosok
vadászati közössége képviselőjének hatvan napon belül
össze kell hívni a földtulajdonosok gyűlését, és annak döntenie kell a vadászati jog hasznosításának módjáról. Az
átmeneti időszakban a földtulajdonosok kötelesek gondoskodni a vad és élőhelyének védelméről.
(A Vtv. 19. §-ához) 16. § (1) Zárványterület a Vtv. 19. §-ának (2) bekezdésének
i) pontja alkalmazásában az a földterület,
a) amely önálló vadászterületként történő kialakítása
esetén — a különleges rendeltetésű vadászterület kivételével — kizárólag egy vadászterülettel lenne határos, vagy
b) amelyet egy tulajdonosi közösség sem kíván vadászterületének részévé tenni.
(2) Nem tekinthető zárványterületnek az a földterület,
amely egy vadászterülettel és az államhatárral vagy annak
védőzónájával határos.
(A Vtv. 22—24. §-aihoz) 17. § (1) Vadaskert, vadaspark létesítésének engedélyezéséről, illetve az engedélyben foglaltak felülvizsgálatáról a
Földművelésügyi és Vidékfejlesztési Minisztérium
(a továbbiakban: minisztérium) a Vtv.-ben előírt eljárás
szerinti határozat meghozatalához az illetékes vadászati
hatóság véleményét kikéri.
(2) A vadászati célú vadaskert legkisebb kiterjedése
a) vaddisznó, illetve muflon esetében 200 ha,
b) más nagyvadfajok esetében 500 ha,
úgy kialakítva, hogy a kerítése megfeleljen a Vtv. 23. §-ban
foglalt követelményeknek.
(3) Ha a vad szaporítása és tartása, illetve a vadászati
hasznosítás megosztott vadaskerti egységekben történik,
az egybefüggő vadászati célú területrész terjedelmének
meg kell felelnie a (2) bekezdésben foglaltaknak. Ez esetben a tartott vad elejtése kizárólag a vadászati célú egységben történhet. Állat-egészségügyi okból vagy a vad túlszaporodása miatt szükséges állományszabályozás céljából,
kérelemre a vadászati hatóság engedélyezheti a hivatásos
vadász által lőfegyverrel történő állományapasztást a nem
vadászati célú területrészen is.
(4) A vadaskert létesítésének engedélyezésére irányuló
kérelem tartalmi követelményeit a 3. számú melléklet tartalmazza.
18. § (1) A vadaskert egészében (minden egységében) biztosítani kell a vad természetes táplálkozási, rejtőzködési és
— különösen a vadászati célú egységben — kitérési, illetve
menekülési lehetőségét.
(2) Vadaskertben történő idényen kívüli vadászat — a
vad szaporodására általánosan elfogadott etikai szabályok
megtartása mellett, továbbá a vadászati hatóság részére
történt előzetes bejelentés alapján — kizárólag olyan vadfajok egyedére, melyek a vadaskert engedélyezési határozatában szerepelnek.
19. § (1) A vad nem vadászati célú zárttéri tartásának minősül:
a) ha a vad zárttéri tartását részben vagy egészben nem
vadászati célra végzik;
b) ha a vadaskertben tartható vad szaporítását, tartását
szolgáló elkerített terület a vadaskerttől úgy áll külön, hogy
a vad átjárása vagy lábon való átterelése nem lehetséges.
(2) A vadaskertben tartott vadállomány hasznosítását a
vadászati hatóság — a minisztérium engedélyében meghatározottak, továbbá az éves vadgazdálkodási terv szempontjai szerint, valamint a vad zárttéri tartására a Vtv. 32. §
(1) bekezdésében foglaltak figyelembevételével — vadászati évenként engedélyezi. Az engedélyben meghatározza
a vad vadaskertbe történő kiengedését, hasznosítását,
amelyhez kizárólag vadaskerti felhasználásra, külön ,,Z’’
(zárttéri) megjelölésű azonosító jelet ad ki.
(3) Aki zárttéri tartáshoz szükséges engedély nélkül vagy
a zárttéri tartásra, hasznosításra vonatkozó hatósági engedélytől eltérően tart vadat, cselekménye a vadgazdálkodási
szabályok megsértésének minősül.
(4) Az (1) bekezdés a) pontjában foglalt zárttéri tartást
az illetékes vadászati hatóság engedélyezi.
(A Vtv. 26. §-ához) 20. § A vadászati hatóság a vadászterületekről a 4. számú melléklet szerint — a vadgazdálkodási egységekre megállapított kódszámok alapján — nyilvántartást vezet.
(A Vtv. 27. §-ához) 21. § (1) Hatósági vadászat elrendeléséről szóló határozatban
a vadászati hatóságnak meg kell határoznia a vadászat
feltételeit:
a) az elejthető vadfajok körét,
b) az elejtés módját, eszközeit,
c) a hatósági vadászat rendjét,
d) a megbízott személyét vagy a kirendelés szükséges
ségét. (2) Hatósági vadászatra hivatásos vadász, mezőőr, erdő
őrzésével megbízott szakszemélyzet, valamint természetvédelmi és vadászati hatóság tagja bízható meg, illetve
rendelhető ki, ha rendelkezik a vadászat gyakorlásához
szükséges feltételekkel. A mezei őrszolgálat, a természetvédelmi, valamint a vadászati hatóság tagját a vadászati
hatóság megkeresésére kizárólag az érintett munkáltatója
rendelheti ki.
(3) A hatósági vadászatot a vadászatra jogosult költségére kell elvégezni, melynek költségeit a vadászati hatóság
előlegezi meg. A hatósági vadászaton elejtett vadból származó bevételnek a hatósági vadászat költségeivel csökkentett részét a vadászati hatóság vagy megbízottja utalja a
jogosult számlájára.
(4) Amennyiben a hatósági vadászaton elejtett vad értékesítéséből származó bevétel nem fedezi a hatósági vadászat költségét, a jogosult köteles a különbözetet a vadászati
hatóság elszámolását követően haladéktalanul megfizetni
a — külön jogszabály szerinti — 10032000-0103165400000000 számú ,,Vadgazdálkodási bevételek’’ központi
kincstári számla javára, a vadászati hatóság által meghatározott módon készpénzben, készpénz-átutalási megbízáson vagy átutalással. A hatósági vadászat meg nem térült
költsége a jogosulttól adók módjára behajtható.
(A Vtv. 29—30. §-aihoz) 22. § (1) A sebzett vadat addig kell keresni, amíg megtalálására esély van. Nagyvadra leadott lövésnél akkor is utánkeresést kell folytatni, ha a helyszínen sebzésre utaló jelek
nem találhatók.
(2) A vad elfogásánál kíméletesen kell eljárni, annak
testi épségét és egészségét nem veszélyeztető eszközt kell
alkalmazni.
(3) A Vtv. 30. § (1) bekezdése szerint tiltott csapdázási
módszer a lábfogó csapóvas alkalmazása is.
(4) Élő vad befogása esetén az alkalmazott befogót a jogosult köteles legalább huszonnégy óránként ellenőrizni. Éjszakai működés esetén az első ellenőrzést legkésőbb napkeltekor el kell végezni. A vadat a befogóból az észleléstől számított lehető legrövidebb időn belül el kell távolítani.
(5) A vad mozgásképtelenségét okozó befogás esetén
haladéktalanul gondoskodni kell annak állat-egészségügyi
ellátásáról.
(A Vtv. 31. §-ához) 23. § (1) A vadászterületen egy évnél hosszabb időtartamra
mesterségesen létesített vadgazdálkodási, vadászati létesítményt a tájba illő módon, természetes anyagból kell készíteni.
(2) Élő fán leskosár akkor helyezhető el, ha az nem
veszélyezteti a fa életképességét.
(A Vtv. 32. §-ához) 24. § (1) A Vtv. 32. §-ának alkalmazásában a vadgazdálkodási
és vadászati tevékenység során mesterséges vadtenyésztési
tevékenység a vad zárttéri tartása és szaporítása.
(2) Vadászterületnek nem minősülő területen, valamint
vadasparkban tartott nagyvad vadaskertbe történő kihelyezését a vadászati hatóság az éves vadgazdálkodási tervben
engedélyezi. Vadászterületnek nem minősülő területről
vagy vadasparkból származó nagyvad szabad vadászterületre nem helyezhető ki.
(3) Vadászterületnek nem minősülő területről vagy vadasparkból a vadaskertbe telepített, illetve kihelyezett
nagyvadat a jogosult köteles jól felismerhetően, a vad teljes
élettartamára maradandó módon megjelölni. Az ilyen vad
származásáról az átvevőt, illetve a vadászt tájékoztatni kell,
és ezt az állatkísérő okmányban is fel kell tüntetni.
(4) A vadászatra jogosult vadászterületnek nem minősülő
területről vagy vadasparkból vadaskertbe csak a (3) bekezdésben előírtak szerint megjelölt vadat helyezhet ki.
(5) Az engedélyben foglaltaktól eltérő zárttéri vadtartás,
valamint a (2)—(4) bekezdésekben foglalt kötelezettségek
megsértése a vadgazdálkodás szabályainak megsértésének
minősül.
(A Vtv. 37. §-ához) 25. § A Vtv. 37. § a)—e) pontjaiban foglalt tilalmak megszegése a vadászat rendje megsértésének minősül.
(A Vtv. 38. §-ához) 26. § A vadászati hatóság a Vtv. 38. § (3) bekezdésének
c) pontja alapján a kötelezettség megszegésével összefüggő eljárása mellett, felszólítást követően vadászati tilalmat
is elrendelhet, különösen, ha a jogosult a Vtv. 16—18. §, a
22—25. § , a 28—35. § , 38—39. § , 69—71. § és a
82—83. §-okban foglalt kötelezettségeinek nem tesz eleget.
27. § (1) A vadászati idényeket az 5. számú melléklet tartalmazza. A vadászati idény, ha annak kezdete vasárnapra
vagy hétfőre esik, akkor kiterjed az azt megelőző egy, illetve kettő napra. Ha a vadászati idény vége péntekre vagy
szombatra esik, akkor kiterjed az azt követő kettő, illetve
egy napra is.
(2) Az 5. számú melléklet II. részében felsorolt vízivad
fészkelése és vonulása szempontjából nemzetközi jelentőségű és hazai kiemelt jelentőségű vízi élőhelyeken a vadászati hatóság — védett természeti területet érintően a természetvédelmi hatóság szakhatósági hozzájárulásával —
szabályozza a vízivad vadászat rendjét. Ebben meghatározza a vízivad vadászatának helyét, módját, idejét, gyakoriságát.
(3) A vadállomány védelme és a vad kímélete miatt
vadászati idényre való tekintet nélkül haladéktalanul el
kell ejteni a súlyosan beteg és mozgásképtelen, illetve a
súlyosan sérült és életképtelen vadat. Az elejtést a vadász,
illetve a kísérő köteles a vadászati naplóban ,,beteg’’ megjelöléssel rögzíteni, és haladéktalanul bejelenteni a jogosultnak. A jogosult köteles az állat-egészségügyi okból
elejtett vadat vizsgálatra alkalmas módon az elejtés helye
szerint illetékes hatósági állatorvosnak bemutatni. A hatósági állatorvos az elejtés indokoltságáról külön jogszabály
szerinti igazolást állít ki.
(4) Bérvadászat során állat-egészségügyi okból a Vtv.
73. §-ában felsorolt trófeás vad nem ejthető el.
(5) A (3) bekezdésben foglaltak kivételével a vad vadászati idényen kívüli — vadászati hatóság engedélye nélkül
történt — elejtése a vadászat rendje megsértésének minősül.
(A Vtv. 46. §-ához) 28. § (1) Vadgazdálkodási üzemtervet felsőfokú vadgazdálkodási képesítéssel, valamint ötéves szakmai gyakorlattal
rendelkező, a vadgazdálkodási tervezés szakértői névjegyzékébe felvett személy készíthet.
(2) A vadgazdálkodási tervezésre jogosult szakértők
névjegyzékét — a kiadott engedélyek számának megadásával — a minisztérium hivatalos lapjában évenként teszi
közzé.
(3) A vadgazdálkodási üzemterv tartalmi követelményeit a 6. számú melléklet tartalmazza.
(A Vtv. 47. §-ához) 29. § (1) Az éves vadgazdálkodási tervet legalább középfokú
vadgazdálkodási képesítéssel, valamint ötéves szakmai
gyakorlattal rendelkező személy készíthet.
(2) Az éves vadállománybecslést és vadgazdálkodási tervet minden év február 15. napjáig kell az illetékes vadászati
hatósághoz benyújtani.
(3) Az éves vadállománybecslés és vadgazdálkodási terv
részletes követelményeit a 7. számú melléklet tartalmazza.
30. § (1) Az éves vadgazdálkodási tervtől tíz százalékot meghaladó mértékben való eltérést a vadászati hatóság előzetesen, kérelemre — a tv. 45. § (3) bekezdésében és 47. §
(3) bekezdésében meghatározott módon — engedélyezheti.
(2) Az apróvad hasznosításának tíz százalékot meghaladó mértékű elmaradása kivételével az előzetesen nem engedélyezett eltérés — ideértve a trófeás vad korosztályonkénti szabályozására vonatkozó előírásokat is — a Vtv.
83. § (1) bekezdésének g) pontjában foglaltak szerint a
vadgazdálkodási szabályok megsértésének minősül.
(3) Az éves vadgazdálkodási terv készítése, jóváhagyása
során kárveszély esetén figyelembe kell venni a nem az
adott vadászterületen szaporodó, de ott megjelenő és vadkárt okozó váltóvadat is. Az éves vadgazdálkodási tervben
a hasznosítható vad mennyiségének jóváhagyásakor a vadászati hatóság a tervezett törzsállomány és szaporulat
mellett a váltóvad mennyiségét, illetve arányát is vizsgálja.
31. § (1) A vadgazdálkodási-vadászati képzettségek, illetve
képesítések jegyzékét a 8. számú melléklet tartalmazza.
(2) Aki éves vadgazdálkodási tervet készít — az első
alkalommal — köteles benyújtásakor az (1) bekezdésben
meghatározottak szerinti képzettségét igazolni.
(A Vtv. 50—51. §-aihoz) 32. § (1) A vadászterület vadgazdálkodásának egészét irányító munkakörű hivatásos vadász, továbbá a 33. § (3) bekezdésében foglaltak szerint az őrzés feladatát ellátó halőr,
mezőőr, továbbá az erdő őrzésével megbízott szakszemélyzet tagja kivételével, a Vtv. 50. § (1) bekezdésében foglaltak szerinti igénybevételnek a hivatásos vadász szerződés
alapján történő foglalkoztatása minősül, amely legalább a
heti 36 órát eléri.
(2) A hivatásos vadász működési területe — a vadászterület vadgazdálkodásának egészét irányító munkakörű hivatásos vadász kivételével — a több jogosult által történő
közös igénybevétel esetén sem haladhatja meg a háromezer hektárt.
33. § (1) Hivatásos vadásznak minősül a jogosultnál a 32. §
(1)—(2) bekezdésekben foglaltak szerint vadgazdálkodási
szakfeladatokat ellátó személy, aki e rendelet szerint legalább középfokú szakirányú képesítéssel rendelkezik vagy
megfelel a (2) bekezdésben foglalt feltételeknek, továbbá
e minőségében hatósági esküt tett és a vadászati hatóság
hivatásos vadászként a nyilvántartásba veszi.
(2) Hivatásos vadászként alkalmazható — a vadászati
hatóság előzetes engedélye alapján — az a személy is, aki
2002. szeptember 1. napjáig a középfokú szakirányú képesítést megszerezte vagy ugyanezen időpontig igazolta, hogy
megszakítás nélküli, legalább ötéves hivatásos vadászi
munkaviszonnyal rendelkezik.
(3) A hivatásos vadászokra előírt feltételek megléte esetén hivatásos vadászként foglalkoztatható az őrzés feladatát ellátó halőr, mezőőr, valamint az erdő őrzésével megbízott erdészeti szakszemélyzet tagja, amennyiben a munkaköreikre megadott működési területek fekvése összefügg.
34. § (1) A vadászati hatóság a hatósági esküt tett hivatásos
vadászt a 9. számú melléklet I. része szerint veszi nyilvántartásba. A 9. számú melléklet II. része tartalmazza az
Országos Magyar Vadászkamara (a továbbiakban: vadászkamara) területi szervezetének a hivatásos vadász kamarai
tagról vezetett nyilvántartás mintáját. A hivatásos vadász
esküjének szövegét és az esküokmány formáját a 10. számú
melléklet tartalmazza.
(2) A hivatásos vadász szolgálati igazolványa, az igazolvánnyal azonos sorszámú szolgálati jelvénye, valamint a
szolgálati naplója mintáját a 11. számú melléklet tartalmazza.
(3) A hivatásos vadász igénybevételéről, működési területéről, igénybevételének megszűnéséről a jogosult köteles
tizenöt napon belül tájékoztatni a működésének helye szerinti vadászati, valamint rendőrhatóságot, továbbá a hivatásos vadász lakóhelye szerint illetékes vadászkamarát.
35. § (1) A hivatásos vadász részére a jogosult a (3)—(4) bekezdésekben meghatározott egyenruhát és felszerelést biztosít.
(2) A hivatásos vadász szolgálati feladatai ellátása során
jogosult a vadász hagyományoknak megfelelő egyenruha
viselésére.
(3) A hivatásos vadász kötelező egyenruhája: ünnepi
öltöny, kalap, melynek kihordási ideje legfeljebb harminchat hónap, téli terepruha, nyakkendő, sapka, sál kesztyű,
nadrágszíj, melyek kihordási ideje legfeljebb huszonnégy
hónap, nyári terepruha, ing, esőkabát, zokni, cipő, bakancs,
gumicsizma, melyek kihordási ideje legfeljebb tizenkét hónap. A hivatásos vadász ruházatán szerepel a ,,Hivatásos
Vadász’’ feliratú embléma.
(4) A hivatásos vadász kötelező szolgálati felszerelése a
következő: a vadászterület jellegének megfelelő szolgálati
vadászlőfegyver tokkal, golyós lőfegyver esetén céltávcsővel, könnygázszóró palack, vadásztőr, táska, távcső tokkal,
kézi lámpa, egyéni sebkötöző csomag, valamint a működési
terület térképe.
(5) A hivatásos vadász szolgálati feladatai ellátása során
köteles a ruházatán a 11. számú melléklet szerinti szolgálati jelvényét viselni, valamint a szolgálati igazolványát és
naplót magánál tartani. A szolgálati igazolvány és napló,
valamint a jelvény elvesztését az illetékes vadászati hatóságnak haladéktalanul köteles bejelenteni.
(A Vtv. 53. §-ához) 36. § (1) A hivatásos vadász a szolgálati naplóba naponta
köteles a szolgálati idő kezdetét és végét, valamint a vadászattal és a vadgazdálkodással kapcsolatos eseményeket
bejegyezni, így különösen a vadgazdálkodás érdekeit sértő
cselekményeket, a vadállományra vonatkozó megfigyeléseit, szolgálati tevékenységével összefüggésben elejtett vadat és az észlelt vadkárt. A tudomására jutott vadkárt
köteles a jogosultnak haladéktalanul jelenteni. A hivatásos
vadász naponta, szolgálata végén köteles bejegyzéseit aláírásával igazolni.
(2) A hivatásos vadász a szolgálati tevékenysége során
elejtett vadat a vadászati napló és teríték nyilvántartásba is
köteles bejegyezni.
(3) A szolgálati napló ellenőrzésére a jogosulton kívül a
vadászati, valamint a rendőrhatóság jogosult.
(A Vtv. 54. §-ához) 37. § (1) A hivatásos vadász szolgálata teljesítése közben szolgálati lőfegyverét előzetes figyelmeztetés és riasztó lövés
leadása után az életét vagy testi épségét közvetlenül fenyegető támadás elhárítására — ha a támadás másként nem
hárítható el — használhatja. A fegyverhasználat nem lépheti túl a jogos védelem szükséges mértékét.
(2) Ha a szolgálati lőfegyver használata következtében
személyi sérülés történt, a hivatásos vadász köteles a sérültet a helyszínen elsősegélyben részesíteni, és sürgős orvosi
ellátásáról gondoskodni.
(3) A szolgálati lőfegyver, valamint a könnygáz személy
elleni használatáról a hivatásos vadász köteles az illetékes
rendőrhatóságnak, a vadászati hatóságnak, valamint a jogosultnak haladéktalanul jelentést tenni, valamint a használat körülményeit szolgálati naplójába bejegyezni.
(4) A hivatásos vadász köteles az őt ért támadásról,
fenyegetésről vagy jogszerű tevékenysége akadályoztatásáról a jogosultat tájékoztatni, valamint indokolt esetben a
rendelkezésre álló bizonyítékok megjelölésével az illetékes rendőrhatóságnál feljelentést tenni.
38. § (1) A hivatásos vadász feladatának ellátása során az
intézkedésének ellenszegülő személlyel szemben az alábbi
feltételek betartásával a rendőrségnél rendszeresített
könnygázt alkalmazhat. A könnygáz alkalmazását meg kell
előzni:
a) a cselekmény, magatartás abbahagyására való felhívásnak, b) figyelmeztetésnek, hogy könnygáz alkalmazására kerül sor.
(2) Előzetes figyelmeztetés nélkül a könnygáz csak akkor alkalmazható, ha a késedelem a hivatásos vadász életét,
testi épségét veszélyeztetné.
(3) A könnygáz nem alkalmazható szemmel láthatóan
kiskorú, súlyos beteg vagy fogyatékos személlyel, illetve
terhes nővel szemben.
(4) A könnygázt a lehető legkisebb sérelmet okozó módon kell alkalmazni. Ha alkalmazása a célját elérte, további
alkalmazásnak nincs helye.
(5) A hivatásos vadász feladatának ellátása során a
könnygáz palackot hordtáskában viseli. A könnygáz palackot nyilvános helyen őrizetlenül hagyni vagy idegen személy őrizetére bízni tilos.
39. § A hivatásos vadász nagyvad utánkeresés során kegyelemlövéshez legalább 357 Magnum kaliberű, ötven méter
távolságon legalább 8 KO értékű lövedék kilövésére alkalmas, forgótáras rendszerű szolgálati maroklőfegyvert vagy
egyébként legalább kilenc mm parabellum kaliberű szolgálati maroklőfegyvert használhat.
40. § (1) A jogosult köteles gondoskodni a hivatásos vadász
vadászjegyének kiváltásáról, illetve érvényesítéséről, valamint a vadászati felelősségbiztosítás megkötéséről.
(2) A szolgálati lőfegyver külön jogszabályban előírt
műszaki-biztonsági vizsgálatáról a hivatásos vadász gondoskodik a jogosult költségére.
41. § A hivatásos vadászt a szolgálati feladata teljesítése során
elejtett vad után lődíjként a szolgálati lőfegyvere és annak
öbnagysága figyelembevételével
a) az elejtett szarkáért, szajkóért és dolmányos varjúért
öt darab sörétes lőszer,
b) az elejtett borzért, nyestért, görényért, tíz darab sörétes vagy három darab 1000 joule-nál nagyobb csőtorkolati energiájú golyós lőszer,
c) február 1.—október 15. közötti időszakban elejtett
rókáért huszonöt darab sörétes vagy három darab golyós
lőszer, október 16.—január 31. közötti időszakban történt
elejtése esetén pedig tíz darab sörétes vagy három darab
1000 joule-nál nagyobb csőtorkolati energiájú golyós lőszer,
d) a jogosult által előírt állományszabályozás során
elejtett nagyvad után három darab golyós lőszer
illeti meg a jogosult költségére. A lődíj elszámolásának
rendjét a jogosult állapítja meg.
42. § A 35. § (1) bekezdésében, a 40. § (1) bekezdésében és a
41. §-okban foglalt kötelezettségek megsértése a vadgazdálkodás szabályai megsértésének minősül.
(A Vtv. 57. §-ához) 43. § (1) Az azonosítójel az 1. § a) pontjában felsorolt vadfajok megjelölésre szolgáló sorszámozott, egyszerhasználatos zárású műanyag szalag. Az azonosítójeleket a vadászati
hatóság az éves vadgazdálkodási terv jóváhagyásakor, a
vadászatra jogosult igényének megfelelő darabszámban
adja ki. Az azonosítójelek kizárólag a jogosult vadászterületén és az éves vadgazdálkodási tervben hasznosításra
jóváhagyott vadmennyiség mértékéig használhatók fel, figyelemmel a (3) bekezdésben foglaltakra is. A jogosult a
kiadott azonosítójelek felhasználásáról a következő
vadászévre szóló igényével egyidejűleg —, illetve ellenőrzés során a vadászati hatóság felhívására — köteles tételesen elszámolni. A jogosultnál lévő, fel nem használt azo
nosítójelek érvényességét a vadászati hatóság a következő
vadászévre meghosszabbíthatja.
(2) Az azonosítójelet a nagyvad hátsó lábán a csánk
fölött — a horgasinat (Achilles-ín) befoglalóan — a nagyvad birtokbavételét követően azonnal be kell helyezni. A
vad elszállítását csak azonosítójellel történt megjelölését
követően szabad megkezdeni.
(3) Az élő vad vadászterületről történő befogása és szállítása, illetve a vadaskerti telepítés céljából történő befogás
esetén az azonosítójelet annak érvénytelenítésével kell felhasználni. Az így használt azonosítójel a szállítás egyéb
okmányai mellett a rendeltetés helyéig kíséri a befogott
vadat.
(4) Az azonosítójel díja darabonként száz forint, amit a
külön jogszabályban foglaltak szerint a 1003200001031654-00000000 számú ,,Vadgazdálkodási bevételek’’
központi kincstári számla javára, a vadászati hatóság által
meghatározott módon készpénzben, készpénz-átutalási
megbízáson vagy átutalással kell teljesíteni.
44. § (1) A jogosult az azonosítójelek használatának részletes
szabályait a helyi szabályzatban köteles megállapítani, és
első alkalommal azt az éves vadgazdálkodási terv mellékleteként a vadászati hatósághoz be kell nyújtani.
(2) A helyi szabályzat módosítását — harminc napon
belül — a vadászati hatóságnak meg kell küldeni.
(3) Társas vadászat esetén a vadászat vezetője, egyéni
vadászat esetén a vadász, bérvadászat esetében a kísérővadász, legkésőbb a vadászat megkezdése előtt köteles a jogosult által rendelkezésére bocsátott azonosítójeleket átvenni, a vadászat során magánál tartani, és használni.
(4) A vad vagy zsigerelt teste csak az azonosítójellel
együtt szállítható. Az azonosítójelen szereplő adatokat a
nagyvad felvásárlója, felhasználója vagy feldolgozója oly
módon köteles a megfelelő bizonylatokba bejegyezni, hogy
abból a vad vadászterületről való származása is megállapítható legyen. A behelyezett azonosítójelnek a vad csánkján
történő megőrzése a vad — egésze vagy zsigerelt teste —
feldolgozásáig kötelező.
45. § (1) A vadászható madárfajok elejtett egyedeit szállítani
és értékesíteni, az ország területéről kivinni, az országba
behozni, valamint az ország területén átszállítani úgy szabad, ha a madár egyik szárnyán a vadfaj meghatározásához
szükséges mértékben a tollazatot meghagyták.
(2) A vadászható madárfajok esetében kereskedelemnek minősül vadászonként és vadfajonként a tíz darabot
meghaladó mennyiségű vadászható madárfaj értékesítése.
A vadászható madárfajok közül tilos kereskedelmi tevékenységet folytatni a böjti réce, a kerceréce, a balkáni gerle,
a szarka, a szajkó, a dolmányos varjú, a nagy lilik és az erdei
szalonka egyedeivel.
46. § A vadászjeggyel rendelkező vadász egyéni lőjegyzékének (zsákmányjegyzékének) mintáját a 12. számú melléklet
tartalmazza. Egyéni vadászat esetén a vadász az elejtett vad
birtokba vételét követően köteles az elejtés tényét az egyéni lőjegyzékbe haladéktalanul bejegyezni, társas vadászat
esetén a bejegyzési kötelezettség a vadászat végén esedékes.
(A Vtv. 58. §-ához) 47. § (1) Az egyéni, illetve a társas vadászati naplót és terítéknyilvántartást a 13. számú mellékletben foglalt minta szerint területrészenként elkülönítve kell vezetni. Minden
vadászatot új sorszámon, annak megkezdése előtt kell naplózni, a vadászat várható befejezésével együtt. A bejegyzett
befejezési időponton túl a vadász vadászati tevékenységet
nem végezhet. Egyéni vendég- vagy bérvadászat esetében a
vadászatot a kísérővadász jegyezi be, társas vadászat esetében pedig a vadászatvezető. Amennyiben a vadászaton
vadelejtés, sebzés, hibázás vagy bármilyen vadászati, illetve
rendkívüli esemény történt akkor a vadászat végén — egyéni vadászat esetén a vadász, társas vadászat esetén a vadászatvezető, bér- és vendégvadászat esetén pedig a kísérővadász — a vadászati napló megfelelő rovatába bejegyezni,
valamint a bejegyzést aláírásával hitelesíteni köteles.
(2) A vadászjegyet, az egyéni lőjegyzéket, a hivatásos
vadász szolgálati naplóját, az egyéni, illetve a társas vadászati napló és teríték-nyilvántartást és a jogosult által vezetett dokumentumokat a vadász, illetve a jogosult — az
eredeti bejegyzésekkel — az érvényessége lejártát vagy
lezárását követő legalább öt évig köteles megőrizni.
(3) A vadászati napló és teríték-nyilvántartás vezetését
a jogosulton kívül a vadászati hatóság ellenőrizheti. A
vadászati napló és teríték-nyilvántartás vezetési szabályainak megsértése a vadászat rendje megsértésének minősül.
(A Vtv. 60—63. §-aihoz) 48. § (1) A vadászati felelősségbiztosítást a vadászjegy vagy
vadászati engedély érvényességének idejére kell kötni.
(2) A vadászjegy, a vadászati engedély, valamint a vadászati engedéllyel rendelkező vadász egyéni lőjegyzékének
mintáját a 14. számú melléklet tartalmazza.
49. § (1) A vadászjegyet és az egyéni lőjegyzéket az igénylő
lakóhelye szerinti vadászkamara területi szervezete állítja
ki, illetve érvényesíti.
(2) A vadászjegyet és az egyéni lőjegyzéket a vadászati
évre kell kiállítani, illetve érvényesíteni.
50. § (1) Az állami vadászjegy kiadásának és az egyéni lőjegyzék kiállításának, érvényesítésének díja vadászati évenként
összesen tízezer forint.
(2) A vadászjegy után fizetendő igazgatási-szolgáltatási
díj ötven százalékát a megyei vadászkamara — a külön
jogszabályban foglaltak szerint — havonta, a vadászati hatósággal egyeztetett módon köteles átutalni a 1003200001031654-00000000 számú ,,Vadgazdálkodási bevételek’’
központi kincstári számla javára.
(3) A vadászjegyet érvényesítő és az első alkalommal
vadászjegyet váltó vadászokról, hivatásos vadászokról a
megyei vadászkamara a nyilvántartás változását negyedévenként köteles megküldeni a vadászati hatóságnak.
51. § (1) A vadászati engedély után fizetendő igazgatási-szolgáltatási díj minden megkezdett harminc napra tízezer, egy
évre százezer forint, amit — a külön jogszabályban foglaltak szerint — a 10032000-01031654-00000000 számú
,,Vadgazdálkodási bevételek’’ központi kincstári számla
javára, a vadászati hatóság által meghatározott módon
készpénzben, készpénz-átutalási megbízáson vagy átutalással kell teljesíteni. A kérelem benyújtásával egy időben
igazolni kell az igazgatási-szolgáltatási díj megfizetését.
(2) A fel nem használt vadászati engedély nem váltható
vissza.
(3) A vadászati engedély elvesztése, megsemmisülése
esetén a pótlásként kiadott engedély után a teljes igazgatási-szolgáltatási díjat meg kell fizetni.
52. § (1) A vadászati engedélyt a bérvadászati szerződés vagy
a meghívólevél alapján a tervezett első vadászat helye szerint illetékes vadászati hatóság állítja ki.
(2) A vadászati engedéllyel rendelkező vadász vadászatának megkezdése előtt — a vadászati engedély kérelemben fel nem sorolt vadászterület esetében — a jogosult
köteles a bérvadászati szerződés, vagy vendégvadászat esetén a meghívólevél másolatát a vadászati hatóságnak
megküldeni, valamint a vadászterület kódszámát bejegyezni a vadászati engedéllyel rendelkező vadász egyéni lőjegyzékébe.
(3) A vadászati engedéllyel rendelkező vadász bérvadászatát — a vadászat megkezdése előtt legalább huszonnégy órával — a jogosultnak kell bejelentenie az érintett vadászterület szerint illetékes vadászati, valamint
védett természeti terület esetében a természetvédelmi
hatósághoz.
(4) A vadászati engedéllyel rendelkező vadász apróvadra
szervezett bérvadászatát — a vadászat megkezdése előtt
legalább huszonnégy órával — a jogosult védett természeti
területen kívül is köteles bejelenteni az illetékes természetvédelmi hatósághoz.
(5) Ha a vadászati engedéllyel rendelkező bérvadász
ragadozó madárral folytat vadászatot a kérelemhez mellékelni kell az illető ország hatósága által a ragadozó madár
tartására kiadott engedélyt, továbbá a behozatalára külön
jogszabály által kiadott engedélyt.
(6) A (2)—(5) bekezdésekben foglalt kötelezettségek
megsértése a vadgazdálkodási szabályok megsértésének
minősül.
53. § Amennyiben a vadászati engedély kiadása iránti kérelmet a vadász az ügyeivel megbízott vadászatszervező útján
nyújtja be, a vadászati hatóság kérheti a szervező vadásztatási tevékenység folytatására való jogosultsága igazolását.
A kérelemhez csatolni kell a bérvadászati szerződés, vagy
vendégvadászat esetén a meghívólevél másolatát.
(A Vtv. 65. §-ához) 54. § (1) A vadászjegynek vagy a vadászati engedélynek a Vtv.
65. § (1) bekezdés a)—b) pontja szerinti visszavonására
irányuló eljáráshoz a vadász felelősségét jogerősen megállapító szerv köteles értesíteni a vadász lakóhelye szerinti
vadászati hatóságot.
(2) A Vtv. 65. § (1) bekezdésében foglaltak szerint a
vadászjegyet vagy a vadászati engedélyt visszavonó határozatában a vadászati hatóság köteles rendelkezni a visszavonás időtartamáról is.
(A Vtv. 66. §-ához) 55. § (1) A miniszter — a Vtv. 66. § (3) bekezdésében foglaltak szerint — a vizsga tartalmi feltételeit, valamint a Vadászvizsga Szabályzatot a Földművelésügyi és Vidékfejlesztési Értesítőben teszi közzé.
(2) Vadászvizsgára tizenhét éves kortól lehet jelentkezni a vadász lakóhelye szerinti területi vadászkamaránál.
(3) Nem kell vadászvizsgát tenni annak, aki
a) erdészeti, mezőgazdasági, közép- vagy felsőfokú
szakoktatási intézményben a vadászat-vadgazdálkodás
tananyagát tartalmazó tantárgyból eredményes vizsgát tett
— ami a fegyverismeretre és használatra vonatkozó elméleti és gyakorlati ismeretekre is kiterjedt —, és ezt az
oktatási intézmény hiteles okiratban igazolja;
b) felsőfokú vadgazdálkodási szakirányú végzettséget
szerzett; c) vadgazdálkodási technikusi oklevelet szerzett;
d) vadász-vadtenyésztő szakmunkás képesítéssel ren
delkezik.
Az a)—d) pontokban felsorolt szakképesítések a fegy
verismeretre és -használatra vonatkozó vizsgarész letétele
alól is mentesítenek.
(4) Vadászvizsgát kizárólag magyar nyelven lehet tenni. 56. §
A vadászvizsga díja tízezer forint. A ragadozó madárral
való vadászatra, illetve a vadász-íjászatra feljogosító kiegészítő vizsga díja a vadászvizsga mindenkori díjának ötven
százaléka. A díjat jelentkezéskor a vadászkamara területi
szervezeténél készpénzben vagy készpénz-átutalási megbízással kell teljesíteni.
57. § (1) A vadászvizsga bizonyítvány — amit a vadászkamara
ad ki — az elméleti és a gyakorlati vizsgarészek eredményes
letételét tanúsítja. A vizsgáztatásról és a kiadott bizonyítványokról a vadászkamara nyilvántartást vezet (Vadászvizsga Főkönyv). Az állami vadászvizsgáról kiadott bizonyítvány, a jelentkezés és vadászvizsga-nyilvántartás mintáját, valamint a vadászvizsga főkönyvét a 15. számú melléklet tartalmazza.
(2) A Vadászvizsga Főkönyv nyilvántartó lapját a vizsgát
követően a vizsgabizottság tagjainak aláírásukkal kell hitelesíteni. A Vadászvizsga Főkönyv nem selejtezhető.
(A Vtv. 67—68. §-aihoz) 58. § (1) Apróvadat sörétes vadászlőfegyverből kilőtt söréttel, nagyvadat golyós vadászlőfegyverrel szabad elejteni.
Vadászati célra legalább 2 mm-től legfeljebb 4,5 mm-ig
terjedő átmérőjű sörét használható.
(2) Az 1. § bb) pontjában felsorolt apróvadfajokra vadászlőfegyverből kilőtt söréttel és golyós vadászlőfegyverrel is lehet vadászni. Vaddisznóra, rókára, borzra, aranysakálra, nyestkutyára, mosómedvére sörétes vadászlőfegyverből kilőtt golyóval is lehet vadászni.
(3) Vadbefogó hálóval kizárólag a zárttéri tenyésztésből
származó kibocsátott fácán, továbbá a mezei és üregi nyúl,
gímszarvas, dámszarvas, muflon, valamint őz fogható be.
(4) Nagyvadat a Vtv. 67. § (1)—(2) bekezdéseiben meghatározott vadászati eszközzel lehet elejteni.
59. § (1) Az 5. számú melléklet II. részében felsorolt vízi élőhelyeken 2005. augusztus 15-től az ólomsörét használata vízivad
vadászat során tilos. A felsorolt vízi élőhelyek határain vízivad
vadászat oly módon folytatható, hogy a tilalommal érintett
területre a kilőtt ólomsörét ne hulljon a vissza.
(2) A Vtv. 68. § (1) bekezdésének b) pontja alkalmazásában a két tölténynél nagyobb tárkapacitású (melyben
egyidejűleg háromnál több lőszer tartható) félautomata
(öntöltős) sörétes vadászfegyver használata vadászaton tilos. A két tölténynél nagyobb tárkapacitású félautomata
(öntöltős) sörétes vadászfegyver használata során a tárreduktor alkalmazása kötelező.
60. § (1) A vadászati hatóság külön engedélyével meghatározott célra tudományos kísérlet, lakott területről történő
eltávolítás és egyéb humán-, illetve állat-egészségügyi célból vadbefogásra olyan kábító és bénító vegyszert, valamint
lőszert lehet alkalmazni, amely a vad életét és testi épségét
nem veszélyezteti. Tudományos kutatás céljából a vadászati hatóság a vadászati módok, illetve a vadászati idények
alól felmentést adhat.
(2) A Vtv. 30. §-ának (2) bekezdése alapján róka, dolmányos varjú, szarka és szajkó elpusztítására védett állatot nem
veszélyeztető szelektív hatású vegyszer is alkalmazható.
61. § (1) A vadászeb fajtacsoportba a vadászkutyaként elfogadott és nyilvántartott fajták közül az apróvad és nagyvad
vadászatára, valamint kotorékmunkára Magyarországon
jellemzően használt fajták tartoznak.
(2) A vadászaton jellemzően használt fajták (a továbbiakban: vadászkutya fajták) vadászati alkalmassági követelményeit az adott fajta vizsga- és versenyszabályzatában
— a külön jogszabályban meghatározottak szerint — az
elismert tenyésztő szervezet köteles meghatározni. A vadászkutya fajták munkavizsgájának a fajtakörnek megfelelő vadászati kiképzettség felmérésére is ki kell terjednie.
Ez a vizsga vagy vizsgarész egyben igazolja az adott vadászkutya vadászati alkalmasságát is.
(3) A vadászkutyafajták vizsga- és versenyszabályzata
vadászati alkalmassági követelményeit amennyiben indokolt, fajtánként az apró- és nagyvad vadászat, továbbá a
kotorékmunka során adódó feladatok szerint kell meghatározni.
(4) Az (1)—(2) bekezdésekben foglalt követelményeket
az Országos Magyar Vadászkamara javaslata alapján a
minisztérium hagyja jóvá, és a Földművelésügyi és Vidékfejlesztési Értesítőben teszi közzé.
62. § (1) Vadászkutyák vadászati alkalmassági vizsgáin csak
az a személy minősíthet, aki teljesítménybírói igazolvánnyal és egyidejűleg érvényes vadászjeggyel is rendelkezik. A minősítést végző jogosult a megfelelő vadászati
kiképzettséget is tanúsító bizonyítványt (a továbbiakban:
vadászkutya munkavizsga bizonyítvány) kiállítani.
(2) A vadászkutya munkavizsgákon biztosítani kell,
hogy a szabályzatban megadott munkateljesítmény feltételeknek megfelelő, az adott fajtakörbe tartozó egyéb fajtájú
vagy fajtakeverék vadászkutyák is vizsgát tehessenek.
63. § (1) A vadászkutyafajták vizsga- és versenyszabályzatának tartalmaznia kell a vadászkutya teljesítménybírói kijelölésének, valamint a vadászkutya munkavizsga igazolásának, nyilvántartásának rendjét is.
(2) A vadászaton a vaddisznó hajtóvadászata kivételével
az alkalmazott vadászati módnak is megfelelő vadászkutya
használható.
(3) A vadászkutyát — a kotorékebek kivételével — vadászterületen folytatott munka közben jól látható és az
állat egészségét, biztonságát nem veszélyeztető, megkülönböztető jelzéssel kell ellátni.
(4) A jogosult a vadászkutyát tartó és azt a vadászaton
rendszeresen vezető hivatásos vagy a vadászatra jogosulttal
kötött megállapodás alapján más vadász részére a kutya
tartás igazolt költségeinek legalább ötven százalékát köteles megtéríteni.
(5) A vadászkutya vadászaton történő használatának
szabályainak megsértése a vadászat rendje megsértésének
minősül.
64. § (1) Vadászterületen vadászkutya teljesítményvizsgálata
és minősítése céljából — a képesség- és tenyészvizsga,
illetve a mezei verseny kivételével — verseny, illetve vizsga
augusztus 1.—február 28. között rendezhető. A február 28.—augusztus 1. közötti időszakban tartott rendezvényekhez vagy vadászeb gyakoroltatásához kizárólag tenyésztésből kihelyezett apróvad használható.
(2) A vadászterületen az (1) bekezdés szerinti rendezvények lebonyolításához, illetve a vadászeb gyakoroltatásához a jogosult előzetes hozzájárulása is szükséges. A vadászeb gyakoroltatásához a vadászterületen külön területrész is kijelölhető.
(3) Vérebversenyhez a vad szándékos sebzése tilos. Vérebverseny kizárólag előre meghatározott időpontban lefolytatott hajtó-, illetve terelővadászat után rendezhető meg.
(A Vtv. 69. §-ához) 65. § (1) A vadász a vadászat megkezdése előtt köteles a
jogosultnál az előírt rendben jelentkezni. Egyéni vadászat
esetén — ha ettől eltérő helyi szabályt nem állapítanak
meg — a jogosultnál való jelentkezésnek minősül a vadászatnak a vadászati napló vezetésére meghatározott szabályok szerinti bejegyzése is. A vadász e rend szerinti jelentkezésével a jogosult hozzájárulása a vadászathoz megadottnak tekintendő. Egyéni vadászati módok esetén a
jogosult köteles a vadászatok rendjére vonatkozó rendelkezéseit ismertetni, továbbá azt a vadászati naplóba is
bejegyezni.
(2) A jogosult a vadászat részletes rendjét a vadászterületnek megfelelően, a helyi viszonyok szerint köteles megállapítani és a helyi szabályzatot a vadászati napló és teríték-nyilvántartás mellé is bejegyezni, illetve csatolni.
(3) A vadász a jogszabályokban foglaltakon kívül köteles
a helyi szabályzatban foglaltakat megtartani, valamint a
jogosult által felhatalmazott vadászatvezetőnek, illetve kísérő vadásznak a vadászat rendjére vonatkozó utasításait
követni. A vadászatra vonatkozó szabályok, illetve utasítások megszegőjét a vadászatvezető, egyéni vadászat esetén
a jogosult vagy a hivatásos vadász figyelmezteti, súlyosabb
esetben a vadászatból kizárja.
66. § (1) Társas vadászati mód esetén a vadászatra jogosult
köteles vadászatvezetőt állítani. A társasvadászatot a vadá
szatvezető irányítja. A biztonságos vadászat lefolytatása
érdekében kiadott vadászat vezetői utasítás megszegése a
vadászat rendje megsértésének minősül.
(2) A társas vadászatok ütemtervét a jogosult köteles
legkésőbb szeptember 30-áig az illetékes vadászati hatóságnak, rendőrhatóságnak, valamint — a természetvédelem alatt álló területre vonatkozóan — a természetvédelmi hatóságnak írásban megküldeni, és az esetleges változást — legkésőbb a vadászat kezdetét két nappal
megelőzően — bejelenteni.
(3) A helyi szabályzatban foglalt rendelkezések megsértése esetén — amennyiben az a Vtv. alapján nem minősül
jogosulatlan vadászatnak, vagy a vadászat rendje megsértésének — a vadászatra jogosult járhat el.
67. § (1) A vadászatvezető, illetőleg a kísérővadász köteles a
vadászat megkezdése előtt meggyőződni arról, hogy a vadász rendelkezik-e a vadászat gyakorlásának személyi feltételeivel.
(2) A vadászterületen a jogosult azoknak az egyénileg
vadászó személyeknek a közvetlen (együtt tartózkodó) kíséretéről köteles gondoskodni, akik a biztonságos vagy
szakszerű vadászathoz szükséges helyi ismeretekkel nem
rendelkezhetnek, vagy ezt kérik. Kísérőként a jogosult
elsősorban a hivatásos vadászt köteles megbízni, illetve
— ha a körülmények ezt nem teszik lehetővé — e feladatra
alkalmas, vadászjeggyel rendelkező vadász is megbízható.
Minden esetben kötelező az egyénileg vadászó, bérvadászati szerződéssel rendelkező személy mellé közvetlen kísérőszemélyt állítani. Társas vadászati mód esetén a kíséretről a vadászat rendjének megfelelően kell gondoskodni,
amelynek során a kíséret meghatározott területrészen irányított is lehet.
(3) A vadászatvezető, illetőleg a kísérővadász a vadászat
megkezdése előtt tájékoztatást ad a vadászat alatt követendő magatartásról. A vadász csak olyan fajú, ivarú, trófeaminőségű és mennyiségű vadat ejthet el, amelyre rendelkezik a jogosult hozzájárulásával, illetve arra adhat le lövést,
amelynek elejtésére a vadászatvezető vagy a kísérővadász
előzetesen engedélyt adott. Aki a vadászat során nem
engedélyezett vadat ejt el, köteles haladéktalanul a jogosultnak, illetve társasvadászaton a vadászatvezetőnek bejelenteni.
(4) A jogosult évente legalább egy alkalommal köteles
balesetvédelmi oktatást tartani a vadászatra vonatkozó
szabályokról; erről jegyzőkönyvet kell felvenni. A vadászatvezető, illetve egyéni vadászat esetén a kísérő köteles a
vadászat megkezdése előtt balesetvédelmi eligazítást tartani, amit a résztvevők aláírásukkal igazolnak.
68. § (1) A vadászterület államhatárral határos részének kivételével a vadászterület határától számított háromszáz
méteren belül lesvadászatot folytatni, vadgazdálkodási berendezést, vadbefogót, szórót létesíteni, működtetni csak a
szomszédos vadászterületek jogosultjával kötött megállapodás alapján szabad.
(2) Tilos a szomszéd vadászterület vadállományának
szándékos zavarása, továbbá vadnak elejtés, befogás céljából más vadászterületére való terelése, illetve hajtása.
(3) A vadászat során tilos a szomszéd vadászterületre
átlőni.
(A Vtv. 70. §-ához) 69. § (1) A Vtv. 70. § (1) bekezdésének a) pontja szerint egyéni vadászatnak minősül:
a) a cserkelés,
b) a les,
c) a barkácsolás, és
d) a vízijárműből történő vadászat,
e) az egyéni apróvad vadászat,
f) a solymászat.
(2) Vadászterületen solymászni a jogosult hozzájárulásával lehet. A vadászmadár betanításához szükséges röpítés és műpedzés vadászati idényen kívül csak a jogosult
által kijelölt területen végezhető.
(3) Nagyvadra történő egyéni vadászat alkalmával keresőtávcső használata kötelező.
(4) Vaddisznó és róka éjszakai vadászatán a vadász köteles magánál tartani és használni keresőtávcsövet, céltávcsövet, valamint kézilámpát, továbbá — ha a vadászati
hatóság az eseti használatát külön engedélyezte — a fegyverlámpát.
70. § (1) A Vtv. 70. § (1) bekezdésének b) pontja szerint társasvadászatnak minősül a nagyvad terelő- és hajtóvadászata, valamint a solymászat kivételével az apróvad kereső-,
illetve hajtóvadászata. Nagyvad terelővadászatának minősül a hajtóebek használata nélkül szervezett társasvadászat.
(2) Apróvad vadászatán az 1. § ba)—bb) pontjaiban
felsorolt apróvadfajok ejthetőek el, az 5. számú melléklet
előírásai szerint.
(3) Nagyvad terelővadászaton lőhető a vaddisznó, a gímtehén, -ünő, -borjú, a dámtehén, -ünő, -borjú, a muflonjuh,
-jerke, -bárány, továbbá az 1. § bb) pontja szerinti apróvad
fajok (a dolmányos varjú, a szarka és a szajkó kivételével),
valamint a vadászati hatóság engedélyével az őzsuta és
-gida.
(4) Nagyvad hajtóvadászaton lőhető a vaddisznó és az
1. § bb) pontja szerinti apróvadfajok a dolmányos varjú, a
szarka és a szajkó kivételével.
71. § (1) Fácánra, fogolyra, vadrécére, vadlibára, szárcsára,
erdei szalonkára, balkáni gerlére, örvös galambra röptében, mezei nyúlra futtában szabad lőni (kivéve a sebzett
vagy beteg, mozgásukban korlátozott egyedeket). A vaddisznó és a sebzett nagyvad, illetve terelővadászaton a sutavad kivételével, csak álló nagyvadra szabad lőni. Íjjal
történő vadászat esetén a mezei nyúlra nemcsak futtában
szabad nyilazni.
(2) A lőállásokhoz a vadászatvezető vagy a felvezető
vezeti a vadászokat. A lőállás elfoglalásakor a felvezető a
vadásszal ismerteti a szomszédainak helyzetét, a hajtás
irányát, valamint a tilos lőirányokat. Ha a vadászat gazdasági vagy földút közelében folyik, az utakra őröket kell
állítani. Tilos a hajtók között kitörő vagy a vadászok vonalán átfutó vadat célozva követni. A lőállást a hajtás, illetve
a terelés befejezése előtt tilos elhagyni.
(3) A vadászatra vonatkozó szabályok, illetve utasítások
megszegőjét a vadászatvezető figyelmezteti, súlyosabb
esetben a vadászatból kizárja. A hajtás megindítását és
végét a vadászatvezető a vadászat résztvevői számára köteles egyértelműen jelezni. A hajtás lefújása után tilos lövést
leadni, kivéve — a vadászatvezető előzetes eligazítása alapján — a sebzett vad terítékre hozását. A hajtás lefújása után
szabálytalanul lövést leadó vadászt a vadászatvezető köteles a napi vadászatból kizárni.
(4) A vadászat nem kezdhető meg a biztonságos lefolytatását akadályozó körülmény esetén. A vadászat biztonságos lefolytatását akadályozó bármely körülmény fellépése
esetén a vadászatot be kell szüntetni.
72. § (1) Lakott területen, közforgalmú járművön, valamint
idegen vadászterületen történő áthaladáskor a vadászlőfegyver csak kiürítve, tokban tartható, illetve szállítható.
Tilos vadászlőfegyvert őrizetlenül hagyni. A vadászlőfegyver használata előtt ellenőrizni kell, hogy nincs-e megtöltve, a csőbe nem került-e idegen anyag; külső kakasos vadászlőfegyver kakasa nincs-e felhúzva.
(2) A töltött vadászlőfegyver a vadászat során biztosítva
a vállon vagy kézben tartva, a csőtorkolattal felfelé
hordható. A vadászlőfegyvert megtölteni, illetőleg csőre
tölteni csak akkor szabad, amikor a vadászat megkezdő
dött. A vadászlőfegyvert mindig úgy kell kezelni, hogy az
még véletlen elsülés esetén se okozhasson személyi sérülést vagy anyagi kárt. A vadászlőfegyvert csak a lövés előtt
szabad tűzkész, illetve golyós lőfegyver elsütő billentyűjét
gyorsított állapotba helyezni. Ha a lövés elmarad, a vadászlőfegyvert haladéktalanul ismét biztosítani, a golyós lőfegyver gyorsítóját feszteleníteni is kell. A vadászlőfegyvert
terepakadályokon történő áthaladások megkezdése előtt,
magasleslétra használata előtt, a fegyver meghibásodásakor, a vadászat során tartott szünetekben, valamint a vadászat befejezésekor előbb ki kell üríteni, és a kiürített fegyvert a többi vadász számára is láthatóvá tenni.
(3) A vadászat alkalmával a leshelyet vagy lőállást az
előzetesen megbeszélt időpontig vagy a vadászat befejezésének jelzéséig nem szabad elhagyni. Sötétben a vadász a
megállapodás szerinti hang- és folyamatos fényjel leadásával közeledhet a másik vadász helyéhez.
73. § (1) Vízen történő vadászatra csak az a kézi erővel hajtott
vízijármű — csónak — használható, amely
a) kifogástalan műszaki állapotú,
b) a vadászlőfegyverrel való lövéshez egyensúlyt bizto
sít, valamint
c) rendelkezik rögzített ülőhellyel. Vízijárműből való
vadászat alkalmával a járművön — a vezetőjén kívül — egy
vadász vadászkutyával tartózkodhat.
(2) Vaddisznó vadászatánál hajtóként az a személy alkalmazható, aki legalább a 16. életévét, apróvad vadászatánál pedig a 14. életévét betöltötte. Nagyvad társasvadászata során a hajtóknak és az őket irányító mozgó vadászoknak a természeti környezet jellegétől eltérő, feltűnő
színű mellényt, a vadászat többi résztvevőjének pedig a
természeti környezettől eltérő feltűnő színű szalagot, vagy
jelzést kell viselniük, aminek biztosítása a vadászatra jogosult kötelessége. Apróvad vadászaton töltögető feladatra
csak érvényes vadászjeggyel rendelkező és erre kioktatott
személyt lehet alkalmazni.
(3) Hajtásnál a hajtók közé megfelelő gyakorlattal és
terepismerettel rendelkező hivatásos vagy sportvadászokat kell beosztani.
(4) Sebzett, beszorított vagy lefogott nagyvadat a hajtónak nem szabad megközelítenie. Ha a vadászat során a vad
támadása miatt valakit veszély fenyeget, a szomszéd vadász
köteles haladéktalanul segítségére sietni.
74. § (1) Minden vadászházban elsősegélynyújtó felszerelést
kell tartani. A társas vadászat színhelyére elsősegélydobozt
kell vinni. Erről, valamint az elsősegélynyújtó felszerelések
szükség szerinti pótlásáról a vadászatvezető gondoskodik.
Egyéni és társasvadászat során minden vadász köteles
egyéni sebkötöző csomagot magánál tartani. A vadászattal
kapcsolatos építményeket és egyéb berendezéseket a biztonsági követelményeknek megfelelően kell létesíteni és
üzemben tartani.
(2) Személyi sérülés esetén a sérültet azonnal elsősegélyben kell részesíteni, és haladéktalanul gondoskodni
kell orvosi ellátásáról. A vadászlőfegyverrel okozott személyi sérülés esetén elsősegélyt kell nyújtani, és a helyszínt
biztosítani kell.
75. § (1) Ha a lőfegyverrel okozott vadászati baleset társas,
vagy legalább kettő egymással kapcsolatot tartó vadász
egyéni vadászatán történt, a vadászatvezető, illetőleg a
balesetet észlelő vadász köteles a vadászatot azonnal leállítani. Azokat a vadászokat, akiknek a baleset előidézésében vagy körülményeinek tisztázásában szerepe lehet,
vissza kell állítani arra a helyre, ahol a sérülés bekövetkezésekor tartózkodtak, illetőleg helyben maradásra kell felszólítani. Tisztázni kell a baleset alkalmával a vad mozgásának irányát, elejtése helyét, a vadászok lövés idején elfoglalt helyzetét, illetve haladásuk irányát, a lőirányokat, a
lövés körülményeit, valamint azt, hogy ki adott le lövést.
(2) A vadászatvezető a baleset körülményeit írásban
rögzíti, és vázrajzon szemlélteti, melyben jelölnie kell a
vadászoknak a sérülés bekövetkezésekor elfoglalt helyét és
egyéb — a későbbi vizsgálathoz szükséges — adatot.
(3) Azoktól a vadászoktól, akik a sérülés alkalmával a
közelben tartózkodtak és a baleset helye irányába adtak le
lövést, a kiürített vadászlőfegyvert és a lőszert a vadászatvezetőnek át kell vennie. A vadászlőfegyvereket és a hozzájuk tartozó lőszereket a tulajdonosa nevének megjelölésével biztonságos körülmények között kell tárolni.
(4) A rendőrhatóság megérkezése után a helyszínen
bekövetkezett esetleges változásról, valamint az eredeti
helyzetről a balesetet előidéző, illetőleg a helyszín biztosítását ellátó személy köteles tájékoztatást adni.
(5) Minden vadász- és szolgálati lőfegyverrel okozott személyi sérüléssel járó balesetet haladéktalanul be kell jelenteni az illetékes rendőr- és vadászati hatóságnak. A jelentésnek
tartalmaznia kell a baleset előidézésében vagy körülményeinek tisztázásában jelen levők személyi azonosító adatait, valamint az esemény helyét, időpontját, a sérülés jellegét és a
megtett, illetőleg tervezett intézkedéseket.
(A Vtv. 73—74. §-aihoz) 76. § (1) A trófeabírálat megállapítja a trófea adatait és az
elejtés szakszerűségét. A trófeabírálat során a Nemzetközi
Vadászati és Vadvédelmi Tanács (C.I.C.) bírálati képletei
az irányadók.
(2) A gímszarvas, dámszarvas, az őz és a muflon nagyvadfajok egyedeinek korosztály szerinti besorolását a
16. számú melléklet tartalmazza.
(3) A Vtv. 73. § (6) bekezdésének alkalmazásában trófeás vad szakszerűtlen elejtésének minősül az olyan fejlődőképes trófeájú, korcsoportjában kímélendő vad elejtése
ami a vadállomány korosztályi összetételét hátrányosan
befolyásolja.
(4) A jogosult, illetve megbízottja a vadászati engedéllyel elejtett vad trófeáját az elejtés helye szerint illetékes
vadászati hatóságon kívül bemutathatja Győr-MosonSopron, Vas, Zala, Tolna, Fejér vagy Pest megyei vadászati
hatóságok valamelyikénél is. Ez esetben a trófeát elbíráló
hatóság a bírálat eredményét hivatalból jelenti az elejtés
helye szerinti vadászati hatóságnak.
77. § (1) A vad (vaddisznót kivéve) trófeájának bemutatása
megfelelően előkészített teljes nagykoponyával vagy szabályosan kiskoponyára vágva szükséges.
(2) A hivatásos vadász — a jogosult által kötött eltérő
megállapodás hiányában — köteles a működési területén
elejtett vad trófeáját — a jogosult rendelkezésének megfelelően — bírálatra kikészíteni és a bírálatig tárolni.
(3) A vadászati idényen kívül, hatósági engedéllyel elejtett vad trófeáját legkésőbb az elejtéstől számított harminc
napon belül kell bírálatra bemutatni.
(4) Az állat-egészségügyi okból elejtett, elhullott vagy a
jogosulatlan vadászat során elejtett és lefoglalt, valamint a
gépjárművel való ütközés során elpusztult vad trófeáját
kötelező — a (3) bekezdésben foglaltak szerint — bírálatra
bemutatni. Az ilyen trófea bírálatát a vadászati hatóság
díjmentesen végzi.
(5) A vadászterületen a hullott agancsot, illetve az elhullott vad trófeáját a jogosult előzetes írásbeli hozzájárulásával szabad gyűjteni.
(6) A vad származékainak a jogosult hozzájárulása nélküli gyűjtése esetén a Vtv. 84. § (1) bekezdésének g) pontja
szerinti rendelkezéseket kell megfelelően alkalmazni.
78. § A következő nemzetközi ponthatárt elérő trófeák
(a továbbiakban: C.I.C. pont):
esetében a bírálatát végző vadászati hatóság köteles — az
értékelését követő nyolc napon belül — a trófeát a minisztériumnak nemzeti értékké való nyilvánítás céljából felülbírálatra bemutatni.
79. § (1) A vadászati hatóság a trófea bemutatását a 17. számú
melléklet szerinti trófea bírálati jegyen aláírással és bélyegzővel igazolja. A vadászati hatóság az elbírált trófeán — a
vaddisznóagyar és a vadászati engedéllyel elejtett vad trófeája kivételével — a jobb oldali agancstövet, illetve a
szarvcsapot mechanikus befúrással is megjelöli.
(2) A trófea kivitelénél a vadászati hatóság által igazolt
trófeabírálati jegyet a vámhatóságnak, illetve a trófea származásának ellenőrzésére jogosult szerv felhívására be kell
mutatni. Az elhullott vagy egyéb nem közvetlen elejtésből
származó trófea, illetve hullott agancs kiviteléhez a vadászati hatóság a 18. számú melléklet II. részében foglalt kiviteli engedélyét kell bemutatni.
(3) A vadászati hatóság a jogszerűen elejtett trófeás vad
éremhatárt elérő trófeájáról az elejtő nevére kiállított oklevelet és érmet is átad.
(4) A trófea bírálatáért a bemutatásra kötelezettnek
igazgatási-szolgáltatási díjat kell fizetni a 18. számú melléklet I. részében foglaltak szerint. A trófeabírálat díját
— a külön jogszabályban foglaltak szerint — a 1003200001031654-00000000 számú ,,Vadgazdálkodási bevételek’’
központi kincstári számla javára, a vadászati hatóság által
meghatározott módon készpénzben, készpénz-átutalási
megbízáson vagy átutalással kell teljesíteni.
80. § (1) Elhullott vagy állat-egészségügyi ok miatt elejtett
vad trófeabírálata kérelméhez a hatósági állatorvos által
külön jogszabály szerint kiadott igazolást kell csatolni.
(2) A gépjárművel való ütközés miatt elhullott vad trófeabírálatához a balesetről készült jegyzőkönyvet is csatolni kell.
81. § (1) A minisztérium a Vtv. 74. § (6) bekezdése szerint
nemzeti értékké nyilvánított trófea rendelkezési jogának
korlátozásáról a nemzeti értékké nyilvánító határozatában
intézkedik.
(2) A nemzeti értékké nyilvánított trófea elhelyezéséről,
kiállításon történő bemutatásáról a minisztérium gondoskodik.
(3) A trófea nemzeti értékké nyilvánítása esetén a jogosult a rendelkezési jogának korlátozása arányában kártalanítást igényelhet, amelynek megfizetését a külön jogszabály szerinti számláról kell teljesíteni. Amennyiben a nemzeti értékké nyilvánított trófeát bérvadászati szerződés keretében ejtették el, a szerződésben szereplő összeg mértékéig igényelhető a kártalanítás.
(A Vtv. 75—81. §-aihoz) 82. § (1) A Vtv. 75. § (1) bekezdésében foglalt vadkár öt százalékot meghaladó részét a bekövetkezett összes kár alapján kell számolni.
(2) A Vtv. 75. § (1) bekezdésének alkalmazásában mezőgazdaságban okozott vadkár a vad táplálkozása, taposása, túrása vagy törése következtében a szántóföldön, a
gyümölcsösben és a szőlőben a mezőgazdasági kultúra terméskiesését előidéző károsítás. A gyümölcs-, illetve szőlőtelepítésben bekövetkezett vadkár pénzértékét a pótlás
mértékének arányában kell meghatározni.
(3) Mezőgazdasági vadkárt a vadkárbecslési szabályok
szerint a következő időszakokban lehet bejelenteni, igényelni:
a) őszi gabona október 1.—augusztus 15.
b) tavaszi gabona április 1.—augusztus 1.
c) kukorica április 15.—november 30.
d) burgonya április 15.—október 15.
e) napraforgó, szója április 15.—szeptember 30.
f) borsó március 1.—augusztus 30.
g) szőlő, gyümölcsös egész évben
83. § (1) Vadkár, vadászati kár, valamint vadban okozott kárbecslést közép- vagy felsőfokú szakirányú végzettséggel és
legalább ötéves szakmai gyakorlattal rendelkező személy
végezhet.
(2) A Vtv. 75. § (1) bekezdése alkalmazásában erdőgazdálkodásban okozott vadkár az erdősítésben a vad rágása,
hántása, túrása, taposása, törése által a csemeték elhalását
előidéző, vagy a csúcshajtás lerágásával, letörésével a csemeték fejlődését akadályozó, továbbá az erdei magok elfogyasztása által a természetes erdőfelújulás elmaradását
okozó károsítás. Az így keletkezett vadkárigény legkésőbb
az erdőtelepítés, illetve az erdőfelújítás befejezését követő
ötödik év végéig érvényesíthető. A károsított csemetére
vegetációs időszakonként egy alkalommal érvényesíthető
kárigény. A kár pénzértékben történő megállapításához a
külön jogszabály szerint számítandó újraerdősítési költséget kell alapul venni.
(3) A Vtv. 81. § (3) bekezdésének alapján a települési
önkormányzat jegyzője által kirendelhető szakértők névjegyzékét a vadászati hatóság állítja össze, és azt a települési önkormányzatok jegyzőinek rendelkezésére bocsátja.
(4) A kárbecslés időpontjáról és helyéről — az azon való
részvétel céljából — a jegyző az érdekelteket értesíti.
(5) A kárbecslést akkor is le kell folytatni, ha a kár
bejelentése az előírt határidő után történt. Ha késedelmes
bejelentés miatt a vadkár vagy mértékének megállapítása
bizonytalanná válik, ezt a bejelentő terhére kell figyelembe
venni.
84. § (1) A kárbecslésről jegyzőkönyvet kell készíteni, amelynek tartalmaznia kell a szakértő és a felek megnevezését,
címét, a szakértő helyszíni megállapításait, az általa megállapított kár mértékét, valamint azt, hogy a károsult a kár
megelőzési kötelezettségének milyen módon tett eleget,
illetve a felek vadkárátalány-fizetésben megállapodtak-e.
A jegyzőkönyvnek tartalmaznia kell továbbá a felek, illetőleg képviselőik által a szakértő megállapításaira tett esetleges észrevételeit is.
(2) A mezőgazdasági (ideértve a szőlőt és gyümölcsöst
is) és az erdei vadkárok becsléséhez a szakértő által alkalmazott jegyzőkönyv mintáját a 19. számú melléklet tartalmazza. A jegyzőkönyvet a szakértőnek és a jelen levő feleknek (képviselőinek) kell aláírniuk.
(3) A szakértő köteles a kárbecslésről készült jegyzőkönyveket haladéktalanul átadni a jegyzőnek. A jegyző a
szakértői vadkárbecslési jegyzőkönyvben foglaltak alapján
kísérli meg a felek között az egyezség létrehozását, illetve
megállapítja az egyezség létrejöttének hiányát.
(A Vtv. 82. §-ához) 85. § (1) Vadvédelmi hozzájárulást a jogosultnak évenként
két egyenlő részletben március 31-éig és november 30-áig
az éves vadgazdálkodási terv alapján kell fizetni.
(2) A vadvédelmi hozzájárulás vadgazdálkodási évre
vonatkozó tényleges összegét a tárgyévet követő március
31-éig a hasznosított vadállomány mennyisége alapján kell
megállapítani.
(3) A vadvédelmi hozzájárulás összege csökkenthető a
mesterséges tenyésztésből származó és a vadászterületre
kiengedett fácán mennyisége arányában megállapított
összeg huszonöt százalékával.
(A Vtv. 83—85. §-aihoz) 86. § (1) A Vtv. 84. §-ának (3) bekezdésében foglalt vadvédelmi bírságot a vad egyedének a 20. számú mellékletben
foglalt vadfajok és a hullott agancs vadgazdálkodási
értékének jegyzéke figyelembevételével kell megállapítani.
(2) Vadgazdálkodással, vadászattal összefüggő szabálysértési vagy büntetőügyben indult eljárásról az eljáró szerv,
továbbá az érintett vadászatra jogosult köteles a cselekmény helye szerint illetékes vadászati hatóságot írásban
tájékoztatni.
87. § A vadvédelmi hozzájárulás, a vadgazdálkodási és a
vadvédelmi bírság összegét — külön jogszabály szerint —
a 10032000-01031654-00000000 számú ,,Vadgazdálkodási
bevételek’’ központi kincstári számla javára, a vadászati
hatóság határozatában meghatározott módon készpénzátutalási megbízáson vagy átutalással kell teljesíteni.
(A Vtv. 87—89. §-aihoz) 88. § (1) A vadászati hatósági feladatokat ellátó személy a
szolgálati fegyverét előzetes felszólítás és figyelmeztető
lövés leadása után, az életet vagy testi épséget közvetlenül
fenyegető támadás elhárítására — ha a támadás másként
nem hárítható el, az elkövető személlyel szemben az
arányosság követelményeinek betartásával — használhatja. A fegyverhasználat nem lépheti túl a jogos védelem
mértékét.
(2) A vadászati hatósági feladatot ellátó személy a munkavégzés során köteles a hivatalos személyre utalást kifejező szolgálati jelvényt viselni, illetve felhívásra köteles
magát a szolgálati igazolvánnyal és jelvénnyel is igazolni.
A vadászati hatósági feladatokat ellátó személyek okmányainak mintáját a 21. számú melléklet tartalmazza.
89. § (1) A vadászati, az erdészeti, valamint a természetvédelmi hatósági feladatokat ellátó köztisztviselő nem
járhat el olyan vadászatra jogosult hatósági ügyében, ahol
az eljárás kezdetét megelőzően, egy éven belül a vadászatra
jogosult által meghívott vendégvadászként vagy tagként
vadászott.
(2) A kérelemre indult vadászati hatósági eljárásban,
— ha e rendelet eltérően nem rendelkezik — a 22. számú
melléklet szerinti igazgatási-szolgáltatási díjat kell fizetni.
(3) A jogorvoslati kérelem díját vissza kell téríteni, ha a
jogorvoslati eljárásban felülvizsgált államigazgatási határozat vagy intézkedés a kérelmező hátrányára részben vagy
egészben jogszabálysértőnek bizonyult. A visszatérítésről
a jogorvoslati kérelem elbírálására jogosult vadászati hatóság rendelkezik.
(4) A kérelem visszavonása vagy elutasítása esetén a
díjat nem lehet visszatéríteni.
90. § (1) Az illetékekről szóló 1990. évi XCIII. törvény
a) 5. §-ában foglaltakat a díjmentesség megállapítása
tekintetében,
b) 31. § (1) bekezdésének első mondatában, valamint
31. § (2)—(7) bekezdésében foglaltakat a díjfizetésre kötelezettek körének megállapítása tekintetében,
c) 32. §-ában foglaltakat a jogorvoslati eljárás illetékének visszatérítése tekintetében,
d) 82. §-ában foglaltakat a mulasztási bírság tekintetében,
alkalmazni kell azzal, hogy illetékhivatal helyett minisztériumot, illeték helyett díjat kell érteni.
(2) A díjfizetés ellenőrzése során az adózás rendjéről
szóló 2003. évi XCII. törvény 111. §-a és 112. § (2) bekezdése szerint kell eljárni.
(A Vtv. 90. §-ához) 91. § Az Országos Vadgazdálkodási Adattárból történő adatszolgáltatás módját és a fizetendő díjtételeket a 23. számú
melléklet tartalmazza.
92. § (1) A minisztérium a külön jogszabályban meghatározottak szerint megalapítja a ,,Magyar Vadgazdálkodásért’’
(a továbbiakban: állami elismerés) elnevezésű állami elismerést.
(2) Az állami elismerésben részesülhet a vadgazdálkodási ágazat szakmai gyakorlatában tevékenykedő természetes személy. Az állami elismerést évenként legfeljebb
két fő kaphatja meg.
(3) Az állami elismerés díja bruttó kettőszázötvenezer
forint, amely az FVM ,,Vadgazdálkodási tevékenységek’’
számláról teljesítendő. Az állami elismerés díja a Központi
Statisztikai Hivatal által közölt infláció mértékével helyesbítendő.
(4) Az állami elismerést a minisztérium javaslata alapján a miniszter adományozza meghatározott feltételrendszer alapján.
(A Vtv. 91. §-ához) 93. § A vad, vadhús kereskedelmi felvásárlója a tevékenységét
köteles bejelenteni a telephelye és a begyűjtő helye szerint
illetékes vadászati hatóságnak. A bejelentésnek tartalmaznia kell a cég tevékenységét igazoló okiratok másolatait,
vadfajonként a vad beszállításának jellemző térségét és
körét, a vadhús tárolására, feldolgozására vagy felhasználására vonatkozó adatokat (darabszám és tömeg), valamint
nyilatkozatot arról, hogy a felvásárló biztosítja az ellenőrzés lehetőségét a vadászati hatóság részére.
(A Vtv. 93—94. §-aihoz) 94. § (1) Az Országos Vadgazdálkodási Tanács (a továbbiakban: OVT), valamint a területi vadgazdálkodási tanácsok
tagjait a miniszter bízza meg.
(2) Az OVT a minisztérium mellett, a területi vadgazdálkodási tanács pedig a területi vadászati hatóság mellett
működik. A tanácsok tagjainak felsőfokú szakirányú végzettséggel kell rendelkezniük. Feladatuk vadgazdálkodási
szakmai kérdésekben állásfoglalások és ajánlások kialakítása, illetve megtétele. A tanács döntéseit egyszerű szótöbbséggel hozza, ügyrendjét maga állapítja meg.
(3) Az OVT tizenkét főből áll; tagjai: a minisztérium
négy, a Környezetvédelmi és Vízügyi Minisztérium egy
képviselője, valamint a vadászat és vadgazdálkodás érdekképviseleti, köztestületi szervezetének egy-egy képviselőjéből együttesen legfeljebb három fő, továbbá négy fő megbízott szakember a vadgazdálkodás felsőfokú oktatási-kutatási intézményei képviseletében.
(4) A területi vadgazdálkodási tanács tizenkét főből áll;
tagjai: a területi vadászati hatóság kettő, az erdészeti és a
természetvédelmi hatóság egy-egy képviselője, valamint a
vadászat és vadgazdálkodás érdekképviseleti, köztestületi
szervezetének egy-egy képviselőjéből együttesen legfeljebb négy fő, továbbá négy fő megbízott szakember az adott
térség vadgazdálkodási szakértői képviseletében. A tanács
elnöke és titkára a vadászati hatóság egy-egy képviselője.
(A Vtv. 95. §-ához) 95. § A hatósági vadászat költségeinek megelőlegezésére a
Vtv. 82. § szerinti vadvédelmi hozzájárulás is felhasználható. A hatósági vadászat megtérült költségét a jogosulttal
történő elszámolást követően a 10032000-0103165400000000 számú ,,Vadgazdálkodási bevételek’’ központi
kincstári számla javára kell visszafizetni.
Átmeneti és záró rendelkezések 96. § (1) Ez a rendelet a kihirdetését követő 15. napon lép
hatályba, egyidejűleg hatályát veszti a vad védelméről, a
vadgazdálkodásról, valamint a vadászatról szóló 1996. évi
LV. törvény végrehajtásának szabályairól szóló 30/1997.
(IV. 30.) FM rendelet, valamint az azt módosító 7/1998.
(II. 13.) FM, 11/2000. (III. 27.) FVM, 90/2001. (XI. 7.)
FVM és 76/2002. (VIII. 23.) FVM rendelet. A 11. és 13. számú mellékleteinek nyomtatványai (a hivatásos vadász szolgálati igazolványa és naplója, a vadászati napló tartalma és
a teríték-nyilvántartás mintája) azonban 2005. február 28ig még felhasználhatók.
(2) E rendeletben foglaltakat a hatálybalépésének napját követően indult vadászati hatósági eljárások során kell
alkalmazni.
(3) A módosított 30/1997. (IV. 30.) FM rendelet alapján
a vadászati hatóság nyilvántartásába vett vadászatra jogosultak e rendelet hatálybalépésének napjától számított
6 hónapon belül kötelesek pótolni a 2. § (2) bekezdésének
a) pontja szerint a többlethasználati díj megfizetésének
rendjére vonatkozó megállapodást, valamint az e) pontja
szerint a működési szabályzat két tanúval hitelesített példányát.
(4) Ez a rendelet a Magyar Köztársaság és az Európai
Közösségek, valamint azok tagállamai között társulás létesítéséről szóló, Brüsszelben, 1991. december 16-án aláírt
Európai Megállapodás tárgykörében, a megállapodást kihirdető 1994. évi I. törvény 3. §-ával összhangban az Európai Közösségek következő jogszabályával összeegyeztethető szabályozást tartalmaz:
— a Tanács 79/409/EGK irányelve a vadon élő madarak
védelméről.
Dr. Németh Imre s. k.,
földművelésügyi és vidékfejlesztési miniszter


text:
1635/2017. (IX. 11.) Korm. határozata az Óbudai Egyetem kollégiumi beruházásának befejezéséhez szükséges forrás biztosításáról.
A Kormány
 1. egyetért a Magyar Állam tulajdonában, az Óbudai Egyetem vagyonkezelésében lévő 1034 Budapest, Bécsi út 104.
szám alatti ingatlan (hrsz: 16.198/4) már megkezdett rekonstrukciós munkálatainak (a  továbbiakban: beruházás)
befejezésével;
2. felhívja az emberi erőforrások miniszterét, hogy gondoskodjon a beruházás megvalósításáról;
Felelős: emberi erőforrások minisztere
Határidő: a 3. pont szerinti forrás rendelkezésre állását követően azonnal
3. felhívja a  nemzetgazdasági minisztert, hogy – az  emberi erőforrások miniszterének bevonásával – gondoskodjon
a  beruházás megvalósításához szükséges 1 800 000 000 forint biztosításáról a  Magyarország 2017. évi központi
költségvetéséről szóló 2016. évi XC. törvény 1. melléklet XX. Emberi Erőforrások Minisztériuma fejezet, 5. Egyetemek,
főiskolák cím javára.
Felelős: nemzetgazdasági miniszter
 emberi erőforrások minisztere
Határidő: azonnal
Orbán Viktor s. k.,
 miniszterelnök


text:
7/2017. (III. 10.) NFM utasítása miniszteri biztos kinevezéséről.
A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 38. §
(1) bekezdésében biztosított jogkörömben eljárva az alábbi utasítást adom ki:
1. § A központi államigazgatási szervekről, valamint a Kormány tagjai és az államtitkárok jogállásáról szóló 2010. évi
XLIII.  törvény (a továbbiakban: Ksztv.) 38. § (2) bekezdése alapján 2017. február 1. napjától 2017. július 31. napjáig
Kara Ákost miniszteri biztossá nevezem ki.
2. § A miniszteri biztos az egyes közlekedésfejlesztési projektekkel összefüggő közigazgatási hatósági ügyek
nemzetgazdasági szempontból kiemelt jelentőségű üggyé nyilvánításáról és az eljáró hatóságok kijelöléséről szóló
345/2012. (XII. 6.) Korm. rendelet [a továbbiakban: 345/2012. (XII. 6.) Korm. rendelet] 1. melléklet 4.1. pontjában
foglaltaknak megfelelően nemzetgazdasági szempontból kiemelt jelentőségű üggyé minősített és a Kormány
a Győr-Gönyű Országos Közforgalmú Kikötő fejlesztéséhez kapcsolódó állami infrastruktúra megépítésére vonatkozó
kötelezettségvállalásról szóló 1092/2014. (II. 28.) Korm. határozatával [a továbbiakban: 1092/2014. (II. 28.)
Korm. határozat] támogatott Győr-Gönyű Országos Közforgalmú Kikötő fejlesztése során
a) ellátja az EU-támogatásra számot tartó, 2007. évi kezdésre ütemezett nagyprojektek előkészítésének
költségvetési támogatásáról szóló 1067/2005. (VI. 30.) Korm. határozat által nevesített nagyprojekt kapcsán
kötött támogatási szerződés szerint a Győr-Gönyű Országos Közforgalmú Kikötő építésének előkészítésével
kapcsolatos koordinációs feladatokat;
b) összehangolja a Győr-Gönyű Országos Közforgalmú Kikötő fejlesztéséhez kapcsolódó állami infrastruktúraberuházást a befektetői betelepülések elősegítése érdekében.
3. § A miniszteri biztos munkájába – a Győr-Gönyű Országos Közforgalmú Kikötő fejlesztésével kapcsolatos feladatok
koordinációjának ellátásában – a MAHART Magyar Hajózási Zrt. (a továbbiakban: MAHART Zrt.), a Magyar Nemzeti
Vagyonkezelő Zrt. (a továbbiakban: MNV Zrt.), az Észak-dunántúli Vízügyi Igazgatóság (a továbbiakban: ÉDUVIZIG),
a  MÁV Magyar Államvasutak Zrt., a Nemzeti Infrastruktúra Fejlesztő Zrt. (a továbbiakban: NIF Zrt.) és a Központi
Statisztikai Hivatal vezetőin keresztül az intézmények munkatársait szakértői közreműködőként – a szükséges
mértékben – bevonhatja.
4. § (1) A Nemzeti Fejlesztési Minisztérium által irányított, felügyelt központi költségvetési szervek és a tulajdonosi
joggyakorlása alá tartozó gazdasági társaságok kötelesek a miniszteri biztost feladatának végrehajtásában segíteni,
a rendelkezésükre álló szükséges információkat, dokumentációkat, szakértői segítséget, illetve eszközöket számára
biztosítani.
(2) A más minisztériumok irányítása alatt álló – a 345/2012. (XII. 6.) Korm. rendelet hatálya alá tartozó – szervek
vonatkozásában a szükséges egyeztetések lefolytatására a miniszteri biztos jogosult.
5. § A miniszteri biztos feladatát – az 1092/2014. (II. 28.) Korm. határozatban foglaltak szerint – az MNV Zrt., a NIF Zrt.,
az ÉDUVIZIG, valamint a MAHART Zrt. bevonásával látja el.
6. § A miniszteri biztos felügyeli, koordinálja a KEHOP-1.3.0-15-2016-00012 azonosító számú („Mosoni-Duna torkolati
szakaszának vízszint rehabilitációja” című) nagyprojekt-javaslat jóváhagyásáról szóló 1162/2016. (IV. 5.)
Korm.  határozatban nevesített, KEHOP-1.3.0-15-2016-00012 azonosító számú „Mosoni-Duna torkolati szakaszának
vízszint rehabilitációja” című nagyprojekt torkolati műtárgyának építését, megvalósítását.
7. § A miniszteri biztost a Ksztv. 38. § (9) bekezdés a) pontja alapján díjazás és juttatás nem illeti meg.
8. § Ez az utasítás a közzétételét követő napon lép hatályba.
Dr. Seszták Miklós s. k.,
 nemzeti fejlesztési miniszter